Kriza e refugjatëve dhe zgjedhjet në Austri
E djathta mund të fitojë zgjedhjet lokale në Vjenë për shkak të krizës së refugjatëve
Fluksi i refugjatëve dhe emigrantëve drejt Evropës ka shkaktuar rritje të mbështetjes për partitë politike që janë kundër emigracionit. Në Austri, Partia e Lirisë e krahut të djathtë mund të fitojë për herë të parë në zgjedhjet lokale të 11 tetorit në Vjenë, e cila është qeverisur për dekada nga social-demokratët. Mijërat e refugjatëve dhe emigrantëve që kaluan kufijtë e Austrisë u mirëpritën fillimisht krahë hapur. Por, me afrimin e zgjedhjeve lokale, politikanët e krahut të djathtë po përfitojnë prej frikës ndaj të huajve, shumica e të cilëve janë myslimanë. thotë një punonjëse teatri. Vjena, si shumë kryeqytete evropiane, krenohet me një trashëgimi të pasur kulturore, arkitekturore dhe historike, si dhe me diversitetin kulturor dhe politikat e majta. Por, ashtu si në pjesën më të madhe të Evropës, politika po anon drejt së djathtës duke ngjallur shqetësim. thotë Ashley Winker, e organizatës së ndihmave për refugjatët, Treni i Shpresës. Partia e Lirisë thotë se do të mbrojë kulturën austriake dhe Evropën prej islamizimit dhe mesazhi i saj po zë vend. Sondazhet tregojnë se janë në të njëjtin nivel popullariteti me social-demokratët, të cilët kanë qeverisur Vjenën që nga Lufta e Dytë Botërore. Partitë e majta po reagojnë kundër mesazhit anti-islamik dhe anti-emigracion të Partisë së Lirisë. thotë Peter Jandrasits, banor i Vjenës. Vjena ka diversitet të lartë dhe mirëpret miliona turistë çdo vit. Rezultatet e këtyre zgjedhjeve mund të përcaktojnë nëse ajo do të jetë në gjendje të ruajë imazhin mikpritës.